|  |  |
| --- | --- |
|  |  |
| Keskkonnaamet | Teie: 10.01.2025 nr DM-130606-3Meie: 14.01.2025 nr 13-1/25-69 |

Arvamuse andmine uuringuloa taotlusele (Männiku XXVI uuringuruum)

Eesti Geoloogiateenistusele on saabunud teade KOTKAS infosüsteemi dokumendist DM-130606-3 geoloogilise uuringu loa esmataotlus T-L.MU/1027255. Taotleja soovib saada luba geoloogiliseks uuringuks Männiku XXVI uuringuruumis.

Maapõueseaduse § 27 lg 2 alusel saadab loa andja üldgeoloogilise uurimistöö loa või uuringuloa taotluse arvamuse saamiseks viivitamata maavarade registri vastutavale töötlejale, kes esitab oma arvamuse kirjalikult kümne päeva jooksul taotluse saamisest arvates.

Eesti Geoloogiateenistus on tutvunud esitatud taotlusega.

Taotletava uuringuruumi teenindusala tegelik pindala on 27,74 ha, mis vastab geoloogilise uuringu loa taotluse vormil, seletuskirjas ja graafilisel lisal Uuringuruumi teenindusala plaan märgitud tärkpindalale. Taotletav ala asub Harju maakonnas Saku vallas katastriüksusel Männiku polügoon (tunnus 71801:001:0983).

Taotletav uuringuruum on ümbritsetud Tallinna-Saku liivamaardlaga (registrikaardi nr 109) kattudes läänest osaliselt ehitusliiva aktiivse tarbevaru plokiga 209 ja lõunaosas ehitusliiva passiivse tarbevaru 147 plokiga ning täiteliiva passiivse tarbevaru 148 plokiga. Taotleva uuringuruumi lääne- ning põhjaserv külgneb AS-i Silikaat Männiku liivakarjääriga (keskkonnaluba KMIN-135) ja lõuna- ning edelaservas AS-i TREF Nord Tammemäe IV liivakarjääriga (keskkonnaluba KMIN-098). Taotletava uuringuruumi teenindusala idaserv külgneb kohati vahetult Valdeku (Valdeki, Männiku) turbamaardlaga (registrikaardi nr 629).

Tutvunud taotlusmaterjalidega puudusi välja tuua ei ole.

Palume eeltoodut arvestada geoloogilise uuringu loa taotluse edasises menetluses.

Lugupidamisega

(allkirjastatud digitaalselt)

Martin Nurme

Maavarade registri osakonna juhataja

Alvar Ratt

Maavarade registri osakonna spetsialist

5472 0067 Alvar.Ratt@egt.ee